isbn

Tous droits de traduction de reproduction
et d’adaptation réservés pour tous les pays.

Conception, mise en page et maquette : © Eric Chaplain

Pour la présente édition :
© edr/EDITIONS des régionalismes ™ — 2017

Editions des Régionalismes : 48B, rue de Gâte-Grenier — 17160 cressé

ISBN 978.2.8240.0694.9 (papier)

ISBN 978.2.8240.5250.2 (numérique : pdf/epub)

Malgré le soin apporté à la correction de nos ouvrages, il peut arriver que nous laissions passer coquilles ou fautes — l’informatique, outil merveilleux, a parfois des ruses diaboliques... N’hésitez pas à nous en faire part : cela nous permettra d’améliorer les textes publiés lors de prochaines rééditions.

Mesa en grafia occitana : Eric CHAPLAIN

amb l’ajuda de Domenja Blanchard.

AUTEUR

PAUL
FROMENT

TITRE

CONTES
D’UN PICHON PAÏSAN
correspondance
glossaire occitan-français

AVERTISSEMENT
(édition de 1934)

Nos recherches pour l’édition des poésies de Paul Froment nous ont fait découvrir du même auteur, une douzaine de contes et récits en prose et une variante en vers de chanson populaire, publiés dans le petit journal de Villeneuve Lou Calel, entre les années 1893 et 1895. Nous avons recueilli ces pages ignorées et nous les offrons en toute confiance au public qui a si favorablement accueilli les Poésies complètes. Ces morceaux, d’inspiration diverse, de valeur inégale, écrits parfois un peu vite, échappent toujours à la banalité, et, s’ils n’ajoutent rien à la gloire du poète, ils n’en révéleront pas moins à plus d’un le conteur alerte qu’était ce petit paysan de dix-huit ans. A ce titre, ils méritaient d’être sauvés de l’oubli.

Fidèles aux principes qui ont guidé notre précédente publication, nous avons écarté tout commentaire non strictement indispensable et limité notre effort à quatre points : établir un texte correct là où des coquilles rendent inintelligible la version du Calel, — unifier la graphie selon les règles acceptées par Froment lui-même dans ses derniers poèmes ; — dresser un glossaire des mots réputés difficiles (petit travail dénué de toute prétention scientifique, mais essai consciencieux de mise au point), — enfin grouper les morceaux dans un ordre logique, d’après leurs analogies de forme et de fond. Ajoutons qu’à la suite de chaque conte est indiqué le numéro du Calel d’où il est tiré, en sorte qu’il sera facile à ceux que tenterait l’opération de restituer la chronologie de ces proses.

La seconde partie de notre plaquette est consacrée à des extraits de la correspondance du poète.

Est-il besoin de justifier notre dessein, d’excuser peut-être notre hardiesse ? La mode est, il est vrai, à ces sortes de publications, mais ce n’est pas ce souci qui nous a guidés. Notre unique ambition, ici comme ailleurs, est de servir la cause de notre poète en le faisant toujours mieux connaître. Au reste, l’idée de publier sa correspondance n’est même pas nouvelle ; il y a beau temps que l’un de nous, le seul qui ait eu le privilège de connaître Froment, en a révélé des passages très significatifs (1). Frappés de l’intérêt qu’offraient ces lettres pour la connaissance de l’œuvre et de l’homme, nous avons, avec M. Salères, cherché, recueilli tout ce qu’on a bien voulu nous communiquer. Tâche délicate, de longue haleine, que nous ne nous flattons pas d’avoir menée à bien. Du moins avons-nous eu la chance de mettre la main sur plus d’une pièce importante ; et le plaisir que nous avons eu à faire ces petites découvertes, nous voudrions dès maintenant le faire partager à nos lecteurs, — leur en donner tout au moins un avant-goût, en entr’ouvrant, avec toute la discrétion qui s’impose, notre dossier.

Ces extraits sont présentés, comme il va de soi, dans l’ordre chronologique. Lorsque font défaut les indications de date et de lieu, nous y suppléons de notre mieux ; ces additions sont toujours entre crochets. Afin de prévenir toute équivoque, nous marquons par une série de 5 points (.....), en tête ou dans le corps de l’alinéa, les coupures que nous avons faites ; les 3 points suspensifs (...) sont de notre auteur ; c’est une ponctuation qu’il affectionne.

Parmi les correspondants de Froment auxquels nous avons fait des emprunts, nous relevons : en premier lieu Aristide Salères (fragments nos 2, 3, 4, 5, 6, 7) présentement secrétaire général de la Chambre d’Agriculture de Lot-et-Garonne, contemporain et ami intime du poète disparu et l’un des promoteurs de l’édition des Poésies complètes, — Marcel Jouffreau, (lettre n° 10), un autre bon camarade de Froment, — F. Doumerc, le maître d’école de Paul à Floressas, avec qui le poète entretint toujours de cordiales relations (fragment n° 9), — Francis Maratuech, de Ferrières, l’homme de lettres trop tôt disparu, qui dirigea les débuts de Froment et préfaça Flous de Primo (fragment n° 1) — enfin Bacquié-Fonade, Majoral du Félibrige, président de l’Escolo Moundino, le groupement toulousain auquel était affilié notre félibre (fragment n° 8).

LES EDITEURS.

(1) A. Salères, Paul Froument, sa vie, son œuvre, Villeneuve-sur-Lot, 1903.

COUNTES
D’UN PICHOUN PAÏSAN

Un bouquet de foutèsos

Moun paure pairi — lou boun Diu lou perdoune, qu’es mort i a lountems — s’apelabo Labertut, Pièrrou Labertut ; aici tout lou mounde zou sat, mès en cas que dins l’unibèrs se troubès caucun prou mal abisat per n’abé pas entendut parla, anèt zou bous disi, soubenès-bou’n.

Or, un jour d’adouraciu à Flouressas, la glèiso èro boundado d’un cap à l’autre, de coutilhous e de caussos, dins las capèlos, dins l’auta, dins lou corps e sus la tribuno, empacats coumo per fa d’oli.

Quand lou predicaire mountèt en cadièro, après abé fat lou sinne de la crout, coumencèt atal :

« Gloriosi Dominum intrare futura mundi, dit saint Paul, nunc quittare caminum virtutum. Se boulèn joui de la glorio de Diu dins l’autre mounde, nous cal toutis passa dins aqueste pel cami de la bertut... ».

E lou pepè Labertut, sus la tribuno pincat, i respound : « Se zou boli ! ! ! »

***

Segoundo, la gouio de moussu Malatort, parlabo lou francés coumo uno coueto de baco espagnolo, e quand moussu i disio : « Seconde, portez mes bottines », elo de respoundre : « Oui, messiu, ze les faou luzi ! »

Un sero qu’abio cousinejat dabant un fèc d’ifèr, caudo coumo uno biolo, abant d’ana al lèt cercabo las piuses en camiso ambé la finèstro dubèrto, atrapèt un maissant cop d’aire ; lou mati madamo la troubèt al lèt que susabo e i demandèt qu’abio :

« Ah ! madame, ze suis bien malade, la caoufadure et la geladure y m’ont donné des courants d’air ! »

Moussu Malatort un cop la fèt siègre à Bourdèus damb el. Dins lou cami de fèr se demantibulèt la barro del col à forço de gaita d’un bord e de l’autre. Jamai barrabo la bouco : « Besès aqui ! Gaitas alai ! Ount es aici ? Qu’es aco amount ? » Toutjour atal.

Quand arribèroun à Bourdèus, l’influenza regnabo e juste Segoundo l’amassèt : « Aqui ! Bèni à Bourdèus per i daissa lous os, cridabo dins soun lèt en se remenant coumo un diablatou. Moun paure Pièrril ! Que boulès que debèngue, moun Diu ? Boli m’en tourna d’aici, boli parti cop sec, boli tourna bere moun paure ome abant de mouri ! » Calguèt qu’i rescoundèssoun lous abilhoments, autrement boulio s’embarca riboun ribaino...

E dumpèi, à tout lou mounde que ne parlo : « Ma chèro, ça dis, à Bourdèus, l’an passat, que sièri malauso ! Crejeguèri de ne creba. Moun Diu, s’aco m’èro arribat, jamai plus m’en serioi counsoulado ; per la prumièro, serio estât uno tristo mort ! »

***

Distres, per grand asard, embouièri uno pèço de bers al councours qu’ajèt un diplome d’ounou — quicon coumo d’aqués bouns punts à cent per un so que nous dounaboun à l’escolo — Sabi pas coussi se fèt aco, car ma tartino balio gaire, mès soun de tourats, aqués juges en literaturo ; un autre cop lour mandarèi quicon de bou, me dounaran res.

Enfin toutjour es que moun obro ajèt un diplome l’autre jour ; marquèn un ; quand serén à milo, farén uno crout.

E figuras-bous s’èri countent ! Zou serèi pas mal lou jour que prendrèi fenno, se jamai ne prèni... Aurioi boulgut que lou mounde entiè saches ma recoumpenso e ma glorio...

Biste anguèri trouba lou Grifoulet, nostre besi, e i diguèri :

« Gaitas, Catdèt, èi ajut un pris al councours.

— Un pris al councours ? E qu’es aco que i abios menat ? Caucuno de tas bacos ?

— I èi embouiat uno pèço de bèrs.

— Uno espèço de bèu ? E èro gros ?

— Pas uno espèço de bèu, uno pèço de bèrs.

— Uno pèço de bèrs ? Qu’es aco ? N’èi jamai bist de bèstios atal ! E que t’an dounat ?

— Tout aco, diguèri en i metrent débat lou nas moun papiè desplegat. Gaitas s’es poulit.

— Peuh ! res plus qu’aco ? Alors dibio pas èstre famus, toun aliman ; iou, l’autre an, per un porc gras que pesabo siès quintals, ajèri cent francs amai uno medalho en or ».

Sapristi ! Lou diable me mete aboucat se jamai torni parla des diplomes gagnats al councours ! Mès ajés pas pòu : l’an que ben, se sèi pas mort, iou tabé gardarèi las pèços de bèrs e lour embouiarèi de tessous grasses.

***

« Jantil, diguèt uno bièlho damo à soun bailetou, bai-t-en à la Lando dire al Catinat que te doune lou rebengut de l’argent que me diu. Se pot pas cop sec de cap de manièro, atendrèi be cauques jours, mès, se portes pas de mounedo, al mens porto me uno bouno rasou en tournent.

— Oui, madamo, respoundèt l’autre, e s’en bai.

Lou sero, en arribant,

— Madamo, ça diguêt, lou Catinat m’a dit que poudio pas douna d’argent, que n’abio pièl, e que bous mandabo fa foutre ; tabé bous porti un boun rasou, coumo m’abias dit ; en passant à Pèt-l’Abesque l’èi croumpat ; es garantit, lou marchand a dit que lou sentirias pas passa pel la barbo.

— Iou, cridèt madamo, t’èi coumandat aco ?

— M’abès pas dit que, se bous pourtabi pas d’argent, al mens bous pourtèssi un boun rasou ?

— Malurous ! Uno bouno rasou, t’èi dit !

— Ah ! madamo, escusas-me, èi mal coumprés, que boulès que fasqui ?.. »

***

Lou Robèrt, bailetou d’un noummat Bicari, èro un droullot de quinze ou sege ans, pas pus naut qu’uno boto de gendarmo, mès saquela degourdit coumo un treje ; l’abion batejat lou maréchal Canrobèrt.

Madamo Tampoun, bièlho deboto, curiouso coumo n’i a pas, lou troubèt un jour que menabo un ca per uno cordo e damb un panieret al bras.

— Adiu, pichou.

— Bounjour, madamo.

— E perqué demenos aquel ca ?

— Lou meni perqué lou podi pas pourta.

— Sès pas bièn après, pichou. E que portes dins toun paniè ?

— Porti ço que pot pas courre, madamo.

Madamo Tampoun, taloment sièt embarrassado, s’en anguèt sans dire res plus.

***

Coumprèni pas, disio l’autre jour moussu Cardinal, coument l’ome pot èstre tant biradis. Zou besèn cado jour : lous que n’an pas de fenno ne boloun, lous que n’an ne soun lasses, e lous que n’an plus se trigoun d’en trouba uno autro !

Lou Calel, 2 septembre 1894.

A la bimbolo

Pes qu’aimoun las bèlos causos.

Del. — M’aimes ?

Delo. — T’aimi.

Del. — M’aimaras ?

Delo. — T’aimarèi.

Del. — Nous maridarén, pas brai ?

Delo. — Boli pla ; mès, sabes, t’abertissi : n’èi res à te pourta que ma pèl, pas de fourtuno...

Del. — Fai pas res, nigaudo, mèsque nous aimèn ; e pèi, digo, digo, al mens auras ço qu’en naissent te dounèt ta maire ?

Delo. — Ço que me balhèt ma maire ? Paurot, te troumpes, moun paire i minjèt tout abant de mouri ! ! I

***

« Sabès pas, nous countabo un jour lou Catifol, las quatre bèstios qu’an l’esprit mai feit de trabès sus la tèrro ? Aco’s un curé, uno fenno, uno crabo e un ase...

— Perqué dounc ? fasquèren.

— Perqué ? Gaitas : lous curés cantoun quand lous autres plouroun ; las fennos, quand plèu, descapèloun lou quioul per capela lou cap ; las crabos quitoun l’èrbo de dins lous prats par ana paisse sus rocs... »

Aqui lou Catifol s’arrèsto.

— E l’ase ? cridèroun toutis.

— E l’ase ? respound, serious coumo un papo ; l’ase peto per aquel que demando de sas noubèlos ! »

***

Un cop madamo Tampoun, per se garda de langui, croumpèt un ase. Quand ajèt l’ase, croumpèt la bastino e quand l’ajèt bastinat i mountèt dessus : aco fasio lou parel. Pèi louguèt un bailetou per i serbi d’escudiè, e cado jour, ambé soun bailetou, soun ase e soun cagnot, s’anaboun passeja pes camis, l’animal debat, la damo dessus, lou cagnot dabant et lou drolle darrè, couro d’un bord, couro de l’autre.

Lou drolle fasio esquineto à la damo per mounta sus l’ase e i tenio lou pè per dabala.

Un cop dounc, madamo Tampoun boulguèt i mounta touto soulo.

« Ote-toi de là, diguèt al bailetou que s’abançabo ; mets-toi par côté, je vais te faire voir mon agilité ; prends garde... »

E pardi, tant lèu dit, tant lèu fèit, se lanço sus l’ase e se lanço tant bièn que fai las cabriolos de l’autre bord, lous coutilhous sul cap et las gigos en l’aire.

« Oh ! madamo, fai aqueste en aloungant lou cap, s’aco’s aqui l’agilité que me boulias fa beire, chas nous-aus z’apèloun pas atal... »

***

Un cop lou Pancarèu s’en anguèt chas moussu de Richemont e lous troubèt que dinnaboun.

Li fasion be prou de poulitèssos, mès digun lou coubidabo e del èro aganit.

« Que countes de nèu, Pancarèu ? diguèt lou moussu.

— Que counti... que counti... Moussu, counti qu’èi uno baco qu’aquesto nèi m’a fèit cinq bedèls.

— Cinq bedèls ? Badines ? E podoun pas toutis poupa ?

— N’i a quatre que poupoun, moussu, e l’autre fai coumo iou : gaito... »

Lou Calel, 22 septembre 1895.

Lou mandoment

Un cop èro un curé bièl coumo un prat, sourd coumo uno desco e l’esprit prou simplot.

Abio lou nas e lous pièls loungs, la bisto courto, la memorio tabé, e prenio de tabac coumo un gatou de cendres.

D’aquel tems, se troubèroun à cambia l’abesque e lou noubèl bengut, pensas-bous, embouyèt un mandoment. Cal mandoment, mous amics ! Se bous abio calgut lou siègre d’un cap à l’autre, bous serias demantibulat las machouèiros de badalha.

N’abio pas planjegut lou papiè, ni lou tems, ni l’ancro per l’escriure.

Lou dimenches d’après, coumo de juste, dibio se leji dins toutes las parroquios del dioucèse.

Grando joio de nostre curè. Jujas : abio soun sermoun tout préparat, e n’èro pas per el uno pichouno peno.

Dounc, dabant la messo, coumandèt à soun enfant de cur de lou pourta sus la cadièro prechadouiro — pas lou curé, lou mandoment ! — Aqueste, prou pistoulet, metèt à la plaço un libre de cansous, à pus près dins la même formo que lou rèsto, e s’en tournèt.

Après l’ebangèli, nostre ritou mountèt predica. Quand ajèt fèit lou sinne de la crout, prenguèt uno preso, metèt sas lunetos sul nas e coumencèt atal :

« Mous fraires, anèt bous bau léji lou mandoment de mounsegnou l’abesque. Fasès atenciu e sejissès lous counsels que bous dono. Escoutas. »

Aco dit, desplègo soun afa e lejis sans se douta de la farço que i abion fèito :

« Naneto, Nanon. »

Lèbo lou cap, estounat :

« Besès, mous très chèrs fraires, diguèt, bous-aus, prenès de noums mignards e recercats e mounsegnou l’abesque s’apèlo Naneto Nanon ! Escoutas :

Naneto, Nanon

S’assetaboun sus l’erbeto.

S’assetabo sus l’erbeto ! Cal ome, mous fraires ! Bous-aus, bous cal de fauturs rembourrats e mounsegnou l’abesque s’assetabo sus l’erbeto ! Prenès eisemple, e prenès la resouluciu de fa coumo del, que que bou’n coste, mous fraires ; sejissès lous counsels de soun bèl mandoment dount bau countugna la letturo :

Naneto, Nanon

S’assetaboun sus l’erbeto,

Se toucaboun la maneto...

Oh ! oh ! se toucaboun la maneto ! qu’es aco ?.. N’es pas lou mandoment de mounsegnou l’abesque, diguèt nostre ome furious. Oh ! saquela, m’en fan un pauc trop ! Pichou, m’as couiounat, mès te troubarèi las aurelhos. »

Sus aco, dabalo quatre à quatre lous escalhès de la cadièro, mès poudès crere que l’autre s’èro tirat de pes pès !

Lou Calel, 16 avril 1893.

Lou catachirme

A Marcel Jouffreau.

Lou Curè. — A tu, Janet, lèbo te, bere se sabes ta lichou. Qu’es aco que Diu ?

Janet. — Qu’es aco que Diu... moussu lou curé... que Diu... Lou que diu, aco’s lou qu’emprounto.

Lou Curè. — Te parli pas d’emprounta ni de diure, te parli del boun Diu. Sabes qu’es aco lou boun Diu ?

Janet. — Ma fe, pas gaire. De cops, moun pai dis qu’es un ca-fol, un patari, d’autres cops un lusèrt, d’autres un capou. Que boulès que sachi ?

Lou Curè. — Eh be, te zou bau dire, escouto : Diu es un pur esprit, enfiniment parfèt, creatou del cèl e de la tèrro e soul mèstre de toutos las causos.

Janet. — Soul mèstre de toutos las caussos ? Pecaire, moussu, res que de las caussos ? e des coutilhous, nani ?

Lou Curè. — Boli pas dire de las caussos ni des coutilhous, innoucent, me zou bires tout de bèu en saumo, entendi de...